“Засаглалын үйл явц дахь хяналт”

эссэ бичлэгийн уралдаанд

**Засаглалын үйл явц дахь хяналтын чиг үүргийг**

**хэрэгжүүлэх нь удирдахуйн үндсэн үүрэг байх ёстой.**

**Нэг. Засаглалын үйл явц дахь хяналтын үр нөлөө удирдахуйн арга барилаас хамаарна.**

Монгол Улсад засаглалын үйл явц дахь хяналтын тогтолцоо нь эртний төрт ёсны тогтолцоо анх тогтсон цаг үеэс үүссэн гэж үздэг бол орчин цагийн засаглалын үйл явц дахь хяналтын систем нь 1921 оноос хойш одоог хүртэлх хугацаанд төвлөрсөн төлөвлөгөөт социалист болон ардчилсан тогтолцоот зах зээлийн нийгмийн хоёр нийгмийн хөгжлийн үе шатыг дамжин 100-аад жилийн хугацаанд төрийн байгууллагын хөгжил дэвшлийн чиг хандлагыг даган шинэчлэн хөгжсөөр өнөөдрийг хүрч байна. Төрийн байгууллагын өмнө дэвшүүлсэн зорилго, зорилтуудыг үр дүнтэй хэрэгжүүлж, төсвийн үр ашгийг дээшлүүлэх хамгийн үр нөлөөтэй арга зам нь тухайн байгууллагын үйл ажиллагаанд нөлөөлж буй гадаад, дотоод хүчин зүйлүүдийг оновчтой судлан шинжлэсний үндсэн дээр хөгжлийн бодлого, төлөвлөлтийг зөв тодорхойлж, санхүүгийн үр ашигтай удирдлагаар ханган, эрсдлийг урьдчилан тооцох, гарч буй хүндрэл бэрхшээлийг боломжит хувилбараар багасгах чадвар бүхий удирдахуйн арга барилаар тодорхойлогдоно гэж үзэж байна. Энэ үйл ажиллагаа нь засаглалын үйл явц дахь хяналтын тогтолцоог байгууллагын түвшиндээ хэрхэн үр дүнтэй хэрэгжүүлж байгаагаас шууд хамааралтай. Байгууллагын түвшинд засаглалын удирдлагын хяналтыг хэрэгжүүлэхэд олон хүчин зүйл нөлөөлж байдаг. Энд хамгийн гол нөлөөлөх зарим хүчин зүйлүүдийн талаар авч үзэх нь зүйтэй байна. Тухайлбал: гадаад хүчин зүйлүүдийн хувьд өнөөдөр Монгол Улсын хэмжээнд мөрдөгдөж буй хууль эрх зүйн орчин, төрөөс засаглалыг шат шатны түвшинд хэрэгжүүлэх хөгжлийн бодлого, төлөвлөлт, төрт ёсны дэлхийн улс орнуудын хөгжлийн чиг хандлага суурь хүчин зүйл болж байна. Харин дотоод хүчин зүйлийн тухайд орон нутаг, байгууллагын хэмжээнд дагаж мөрдөх дүрэм журам, байгууллага, хамт олны соёл, харилцаа хандлага, байгууллагын удирдлагын удирдахуйн арга барил, мэдлэг боловсрол, туршлага ур чадвараас шууд хамаарна. Засаглалын үйл явц дахь хяналтын үйл ажиллагааг байгууллагын түвшинд бодлого үйл ажиллагааны болон төсөв санхүүгийн гэсэн хоёр чиглэлээр голлон хэрэгжүүлж ажиллах нь байгууллагыг хөгжлийг дээшлүүлэх, төрийн ажил үйлчилгээний чанар хүртээмжийг сайжруулж, санхүүгийн үр ашгийг нэмэгдүүлэх, эрсдлийг бууруулахад чухал ач холбогдолтой. Мөн шаардлагатай гэж үзвэл үйл ажиллагаа, төсөв санхүүгийн цогц хяналт үнэлгээг хэрэгжүүлэх нь илүү үр дүнг бий болгодог. Энэхүү засаглалын үйл явц дахь хяналтын тогтолцоог орон нутгийн байгууллагын хэмжээнд үр дүнтэй хэрэгжүүлэн, хяналтын үйл ажиллагааг сайжруулах талаар удирдлагын зүгээс авч 2018 онд хэрэгжүүлсэн үйл ажиллагаа, гаргасан санал санаачлага, байгууллагад хяналтын процессыг хэрэгжүүлэхэд тулгарч байгаа бэрхшээл, гарч байгаа алдаа дутагдлыг арилгах, эрсдлийг багасгахад гарсан үр дүнгийн тухай Төмөрбулаг сумын Иргэдийн Төлөөлөгчдийн Хурлын байгууллагыг жишээ болгож танилцуулж байна.

**Хоёр. Орон нутаг, байгууллагын түвшинд дэх засаглалын үйл явц дахь хяналтын чиг үүргийг хэрэгжүүлэх нь удирдахуйн үндсэн үүрэг байх ёстой.**

Байгууллагын түвшин дэх засаглалын хяналтын үйл явцыг хэрэгжүүлэх нь удирдах ажилтны хуулиар хүлээсэн гол чиг үүрэг мөн. Энэ чиг нь Иргэдийн Төлөөлөгчдийн Хурлын байгууллага түүний удирдах албан тушаалтны хувьд дараахь хууль эрх зүйн орчны хүрээнд хэрэгждэг. Үүнд: Монгол Улсын Үндсэн хууль, Төрийн албаны тухай хууль, Төсвийн тухай хууль, Төрийн хяналт шалгалтын тухай хууль, Засаг Захиргаа, нутаг дэвсгэрийн нэгж түүний удирдлагын тухай хууль, Нягтлан бодох бүртгэлийн тухай хууль, Төрийн болон орон нутгийн өмчийн хөрөнгөөр бараа ажил, үйлчилгээ худалдан авах тухай болон Шилэн дансны тухай хууль, тэдгээртэй нийцүүлэн гаргасан бусад хууль тогтоомж, дүрэм, журам, хууль эрх зүйн актын хүрээнд хяналтын процессыг хэрэгжүүлдэг. Нөгөө талаас Иргэдийн Төлөөлөгчдийн Хурлын байгууллагын үйл ажиллагааны үндсэн чиг үүргийн нэг нь тухайн нутаг дэвсгэрийн хэмжээнд засаглалын хяналтын үйл явцыг хэрэгжүүлдэг хуулиар хүлээсэн үндсэн чиг үүрэгтэй байгууллага байдаг. Иймээс энэ чиг үүргийг хэрэгжүүлэх талаар гаргасан сайн туршлага, санал санаачлага, хүрсэн үр дүнгийн талаар товч зарим жишээг дурьдаж байна. Орон нутгийн түвшинд “Иргэдийн оролцоо, эрчимтэй хяналт” зорилтыг дэвшүүлж, орон нутаг, төрийн байгууллагын хэмжээнд төсвийн орлого, зарцулалт, худалдан авах үйл ажиллагааны ил тод, нээлттэй байдлыг хангах, үр ашгийг дээшлүүлэх, төрийн байгууллага, тэдгээрий албан тушаалтнуудын үйл ажиллагаа, ажил үйлчилгээний чанар хүртээмжийг дээшлүүлэх арга хэмжээг авч хэрэгжүүлсэн нь төрийн байгууллага дахь хөндлөнгийн хяналтыг сайжруулахад үр дүнтэй санал санаачлага болсон. ИТХ-ын байгууллагаас орон нутгийн төрийн байгууллагын хэмжээнд худалдан авах үйл ажиллагаа, төсвийн хяналт, үнэлгээг зохион байгуулахдаа хурлын төлөөлөгч нарыг санхүүгийн мэргэшсэн ажилтнууд, иргэдийн төлөөлөлтэй хамтран зохион байгуулах ажлыг хэрэгжүүлсэн нь нэг талаас төсвийн хяналт үнэлгээг мэргэжлийн түвшинд явуулах, нөгөө талаас иргэдийн нэмэгдүүлэх, төрийн үйл ажиллагаанд татан оролцуулж, хууль эрх зүйн болон төсөв санхүүгийн талаарх мэдлэгийг дээшлүүлэх үр дүнгээ өгч төсвийн зөрчлийг бууруулахад ач холбогдолоо өгсөн. Хяналтын чиг үүргийг хэрэгжүүлдэг байгууллага нь засаглалын үйл явц дахь хяналтын процессыг хэрэгжүүлэх үйл ажиллагаанд манлайлал байхыг эрмэлзэж, “Оновчтой удирдлага, идэвхтэй хяналт, эрсдэлгүй байгууллага” зорилтыг байгууллагын хэмжээнд дэвшүүлсээр дотоод хяналт, шалгалтын хорооны ажилтнуудыг арга зүйн удирдлага, зөвлөгөөгөөр тогтмол хангаж, үйл ажиллагааг тогтмолжуулсан. Байгууллагын ил тод нээлттэй байдлыг бий болгох зорилгоор “Ил тод байдлыг мэдээллийн самбарын мэдээ, мэдээллийг шинэчлэж, цаашид явуулын самбар, хайрцаг ажиллуулах санал санаачлага дэмжигдсэн. Байгууллагын бодлого үйл ажиллагааны үр дүн, төсөв санхүүгийн зарцуулалтанд олон нийтийн хөндлөнгийн хяналт, үнэлгээ, моноторинг хийх боломжийг хангах үүднээс ИТХ-ын цахим хуудсыг тогтмол ажиллуулж, мэдээ, мэдээллийн ил тод, нээлттэй, шуурхай байдлыг хангах ажлыг хэрэгжүүлсэн. Орон нутаг, байгууллагын түвшинд засаглалын үйл явцын хяналт, үнэлгээ хангалтгүй хэрэгжилттэй байгаа нь тухайн түвшний удирдах ажилтнуудын удирдахуйн арга барил хангалтгүй, хууль эрх зүйн мэдлэг дутмаг, ажилдаа хандах, сэтгэлгээ хандлага муу зэрэг олон хүчин зүйлтэй холбоотой байгаа нь харагдаж байдаг. Хууль эрх зүйн хэрэгжилт хангалтгүй, хариуцлагын тогтолцоо сул, урамшууллын механизм байхгүй, сайн туршлага, оновчтой санал санаачлагыг дэмжих бодлого хэрэгждэггүй нь засаглалын үйл явц дахь хяналтын үр нөлөөг дээшлүүлэх, үйл ажиллагааг нь тогтмолжуулах, эрсдэлгүй удирдахуйн арга барилыг хөгжүүлэхэд саад тушаа болж байна.

**Гурав. Хариуцлагын тогтолцоог сайжруулж, хяналтын үр нөлөөг дээшлүүлж эрсдэлгүй удирдахуйн арга барилыг хэрэгжүүлэх нь төрийн үйл ажиллагааны нэн тэргүүний зарчмуудын нэг мөн.**

Засаглалын үйл явц дахь хяналтын тогтолцоог сайжруулж, төрийн байгууллагын ажил үйлчилгээг сайжруулж, төсөв санхүүгийн үр ашгийг дээшлүүлэхийн тулд шат шатны түвшинд дараах бодлого, үйл ажиллагааг хэрэгжүүлж ажиллах нь үр дүнтэй байна гэсэн саналыг дэвшүүлж байна. Үүнд:

* **Үндэсний хэмжээний бодлого боловсруулагчид буюу МУЕ, УИХ, Засгийн газар салбар яамдын түвшинд:**
* Засаглалын үйл явц дахь хяналтын үр нөлөөг дээшлүүлэх хууль эрх зүйн орчинг боловсронгуй болгоход анхаарч, хууль санаачлах, төсөл боловсруулах үйл явцдаа аймаг, орон нутгийн хэмжээнд санал авч, суурь судалгаа шинжилгээ хийж ажиллах.
* Засаглалын үйл явц дахь хяналтыг сайжруулах, шат шатны түвшинд эрсдлийг удирдах, үр нөлөөтэй засаглалыг хөгжүүлэх үндэсний хэмжээний бодлого, зорилтыг дэвшүүлж, үр дүнг тооцож байх.
* Аймаг, орон нутгийн түвшинд засаглалын чиг үүргийг хэрэгжүүлж байгаа нэгж салбарыг бодлогоор дэмжих.
* **Засаг захиргааны анхан дунд болон анхан шатны нэгж болох аймаг орон нутгийн түвшинд:**
* Засаглалын үйл явц дахь хяналтыг сайжруулах ажлуудыг санаачлан зохион байгуулах.
* Төрийн байгууллага тэдгээрийн удирдах ажилтнуудын удирдахуйн арга барилыг сайжруулж, хууль эрх зүйн мэдлэгийг дээшлүүлэх, ажилдаа хандах, сэтгэлгээ хандлагыг өөрчлөхөд чиглэгдсэн чадавхжуулах сургалт, арга хэмжээг зохион байгуулж байх.
* Шат шатны түвшинд үүрэг хариуцлагын тогтолцоог сайжруулахад анхаарч, эрсдлийг багасгахад чиглэгдсэн хяналтын үйл явцыг сайжруулах ажлын бодлого, төлөвлөлтийг боловсруулж түүний хэрэгжилтийг хангуулах талаар төрийн албан хаагчдын үр дүнгийн гэрээнд тусган, дүгнэж ажиллах.
* Орон нутаг, төрийн байгууллага, удирдлагын түвшинд санаачилсан, хэрэгжүүлсэн санал санаачлага, сайн туршлагыг дэмжиж, түгээн дэлгэрүүлж, урамшуулах.
* **Төрийн чиг үүргийг гүйцэтгэгч байгууллага, удирдах ажилтнуудын түвшинд:**
* Байгууллага дахь дотоод хяналтыг хороог үр дүнтэй ажиллуулах боломж нөхцлөөр хангах.
* Засаглалын үйл явц дахь хяналтыг хэрэгжүүлэхэд иргэдийн оролцоог нэмэгдүүлж, хөндлөнгийн хяналт үнэлгээг хөгжүүлэх.
* Мэдээ, мэдээллийн ил тод, нээлтэй байдлыг хангахад анхаарч, байгууллагын цахим хуудсыг тогтмол ажиллуулах, хяналтын процессыг олон талт хэлбэрээр явуулах боломж гарцыг хайж, хэрэгжүүлэх.
* Байгууллага, хамт олон, удирдах ажилтнуудын мэдлэг чадварыг дээшлүүлж, хөгжүүлэх талаар үр дүнтэй санал, санаачлагыг тогтмол өрнүүлж, цаг ямагт хөгжих тэмүүлэлд суралцуулах. ИТХ-ын сайн туршлага, ажлын талаар “Tumurbulag.Khovsgol. khural.mnTumurbulag.Khovsgol.khural.mn” цахим сайтаас танилцахыг хүсье. Эрсдэлгүй удирдлага, ирээдүйн хөгжлийн баталгаа, Үр дүнтэй хяналт, үйл ажиллагаагаа дээшлүүлэхийн баталгаа, Сайн засаглал иргэдийн сайхан амьдралын баталгаа